বিশেষ প্রতিবেদন :এবার ইয়াবার নতুন নাম মৌসুমী, রাণী মুখার্জী, মাল, গিফট, চাম্পাসহ হরেক নামে মার্কেটিং এ নেমেছে ব্যবসায়ীরা। বুম্বে সিনেমার এক সময়ের সাড়া জাগানো অভিনেত্রী রাণী মুখার্জী টেকনাফে অবস্থান করছেন। কয়েক মাস ধরে তিনি মিয়ানমার থেকে এসে টেকনাফের লোকচক্ষুর আড়াল হয়ে আছেন। ভারতীয় এই অভিনেত্রী বেশ কিছুটা সময় টেকনাফে গা ঢাকা দিয়ে থাকলেও এখন তাঁর টেকনাফ অবস্থানটি গোপন নেই। রাণী মূখার্জীর টেকনাফে অবস্থান বেশি সংখ্যক মানুষের কাছে ইতোমধ্যে জানা হয়ে গেছে। আর ধীরে ধীরে তাকে দেখতে উদগ্রীব হয়ে আছেন তাঁর ভক্ত সমর্থকরা। হঠাৎ করে তিনি নাকি কোন অজানা কারণে বেশ কিছু সময় মিয়ানমার অবস্থান করেন। এরপর গত এক মাস আগে সীমান্ত দিয়ে রাতের আধারে চলে আসেন টেকনাফে। সেই থেকে টেকনাফে রাণী মুখার্জীর নামটি জোরেশোরে শোনা যাচ্ছে লোকে মুখে।